Yang Liwei

Yang Liwei (forenklet kinesisk: 杨利伟; tradisjonell kinesisk: 楊利偉; pinyin: Yáng Lìwěi; født 21. juni 1965 i storkommunen Suizhou i Suizhong fylke i Huludao i provinsen Liaoning i Folkerepublikken Kina) er en kinesisk taikonaut. Han ble den første som ble sendt opp i det kinesiske romprogrammet, og hans første (og eneste) ferd Shenzhou 5, gjorde Kina til det tredje landet som uavhengig sendte mennesker opp i verdensrommet.

Romferder 
 Shenzhou 5 – Kina sin første bemmande romferd (21 timer, 22 minutter, 45 sekunder)

Bakgrunn 
Han var født i Suizhong fylke i Huludao i provinsen Liaoning, et industrielt område i det nøordøstlige Kina. Yang sin mor var en lærer, hans far jobbet med regnskap på en statlig landsbruks-firma. Yang Liwei sin kone er også en offiser i Folkets frigjøringshær, og de har en sønn sammen.

Han gikk inn i Folkets frigjøringshær da han var 18 år og jobbet seg oppover til han ble oberst (etter å ha trukket seg fra videre rom-aktiviteter). Som pilot i Folkets frigjøringshær logget han 1350 flytimer som jagerflypilot før han begynte å trene til taikonaut.

Romfartskarrieren 

	
Yang ble utvalgt som taikonaut-kandidat i 1988, og trente romferder siden da. Han ble valgt blant de 14 sist utvalgte til å bli den som skulle fly Kina's første bemannede romferd.  Ifølge en artikkel i kinesiske «Youth Daily» hadde avgjørelsen om Yang skulle fly blitt tatt lenge før romferden, men Yang ble ikke informert.

Yang ble skutt opp i verdensrommet i Shenzhou 5, sittende på en Long March 2F-rakett fra Jiuquan oppskytingssenter 01:00 UTC 15. oktober 2003. Før oppskytingen hadde nesten ingenting blitt gjort offentlig om de kinesiske taikonautene, hans utvelgelse til ferden ble kun lekket til media dagen før.

Yang gjennomførte ferden sin med jevnlige oppdateringer på sin tilstand, variasjoner av «Jeg føler meg bra», den siste kom under landingen. Yang snakket med sin kone på den 8. runden rundt Jorden, og forsikret fra rommet: «Jeg følger meg veldig bra, ikke bekymr deg». I midten av ferden viste den statlige tv-kanalen bilder av Yang, som viftet med et lite kinesisk og FN-flagg inne i kapselen.

Landingskapselen landet i den kinesiske regionen Indre Mongolia omkring 22:00 UTC 16. oktober 2003, etter 14 runder rundt Jorden, og mer enn 600.000 km. Yang forlot kapselen ca. 15 minutter etter landing, og ble gratulert av Kina's leder Wen Jiabao.

Etter romfarten 
Yang ble, etter romferden, forfremmet til oberst 20. oktober 2003. 7. november mottok Yang utnevnelsen Romhelt av Jiang Zemin. Han mottok også en æresutnevnelse under en seremoni senere. Det kinesiske universitet i Hongkong har gitt han et æresdoktorat. Asteroiden 21064 Yangliwei og den fossilerte fuglen Dalingheornis liweii er oppkalt etter han.

På samme måte som Sovjetunionen og USA gjorde med sine romfartshelter Jurij Gagarin og John Glenn, ble en offisiell avgjørelse tatt om å ikke lenger bruke Yang på romferder mere. Derfor etter 2005, konsentrerer Yang seg nå om treningen av nye taikonauter som assisterende direktør ved det kinesiske Taikonaut Treningssenteret.

Referanser

Eksterne lenker 
 
  Spacefacts biography of Yang Liwei
  United Nations: Background Information on Chinese Astronaut, Yang Liwei

Yang Liwei
Yang Liwei
Shenzhou-programmet
Personer fra Huludao